ההתנקשות באסמאעיל הנייה

ההתנקשות באסמאעיל הנייה אירעה ב־31 ביולי 2024, ובה נהרגו בסיכול ממוקד יושב ראש הלשכה המדינית של חמאס אסמאעיל הנייה ואחד משומריו. ההתנקשות התרחשה בטהראן שבאיראן, בבית הארחה של משמרות המהפכה, שבו התארח הנייה לאחר שהשתתף בטקס השבעת נשיא איראן מסעוד פזשכיאן.

== רקע ==
פגישת הנייה עם המנהיג העליון של איראן [[עלי ח'אמנאי ומזכ"ל הג'יהאד האסלאמי זיאד נח'אלה מספר שעות לפני ההתנקשות]]
אסמאעיל הנייה נבחר לראש הלשכה המדינית של חמאס בשנת 2017. מחלקת המדינה של ארצות הברית הגדירה אותו ב-2018 כמחבל עולמי שהוכרז באופן מיוחד.

מתקפת הפתע על ישראל ב־7 באוקטובר הובילה לפתיחתה של מלחמת חרבות ברזל, שבמהלכה התנקשה ישראל בחייהם של בכירים בחמאס, דוגמת סאלח אל-עארורי, סגן ראש הלשכה המדינית של חמאס,<ref></ref> מרואן עיסא, סגן ראש הזרוע הצבאית של חמאס,<ref></ref> ומוחמד דף, ראש הזרוע הצבאית של חמאס.<ref></ref>

== ההתנקשות ==
הדיווח הראשוני על מותו של אסמאעיל הנייה עלה ממשמרות המהפכה האסלאמית, שסיפקו פרטים מעטים לגבי נסיבות מותו. חמאס, בהודעתו, טען כי הנייה נהרג בתקיפה אווירית.<ref name=":0" /><ref></ref> מספר דיווחים סותרים עלו בימים שלאחר ההתנקשות על האופן שבו בוצעה. רשת הטלוויזיה הלבנונית אל-מיאדין, המקורבת לחזבאללה, פרסמה כי ההתנקשות בוצעה באמצעות טיל מונחה ששוגר מחוץ לאיראן.<ref></ref> מאוחר יותר דיווח ערוץ סקיי ניוז בערבית כי ההתנקשות בוצעה באמצעות טיל ששוגר ממבנה סמוך. דיווחים אחרים הציעו כי ההתנקשות בוצעה באמצעות רחפן.<ref></ref> על פי העיתונים הניו יורק טיימס והטלגרף, ההתנקשות בוצעה באמצעות מטען חבלה שהוטמן מבעוד מועד בחדרו והופעל מרחוק.<ref name=":1"></ref><ref name=":2"></ref> לפי גרסה אחרת המטען הוטמן בחדר שעות אחדות לפני הפיצוץ.

יום לאחר ההתנקשות הצהיר דובר צה"ל תא"ל דניאל הגרי, כי מלבד ההתנקשות בפואד שוכר שהתבצעה בלבנון יום קודם, לא התבצעה תקיפה אווירית נוספת של חיל האוויר הישראלי במזרח התיכון באותו ערב.

על פי תחקיר של הדיילי טלגרף, המוסד גייס סוכנים מיחידת אבטחת האישים האיראנית, אנסאר אל-מהדי. שניים מהסוכנים תועדו במצלמות אבטחה כשהם מטמינים שלושה מטעני חבלה בחדרים שונים בבניין. בתחקיר צוין כי החיסול היה מתוכנן להתבצע לאחר הלווייתו של נשיא איראן, ראיסי, כחודשיים קודם לכן, אך נדחה עקב נוכחותם של אנשים רבים במתחם.<ref></ref>

בנו של הנייה, עבד א-סלאם, אישר בראיון לערוץ "אל-ערביה" הסעודי כי ההתנקשות בוצעה באמצעות טיל מונחה אשר עקב אחר הטלפון הנייד של אביו.

מזכ"ל הג'יהאד האסלאמי הפלסטיני זיאד נח'אלה שהה בחדר סמוך לחדרו של הנייה, וחדרו ניזוק קלות.

רוב העיתונות בישראל ובעולם דיווחה כי ישראל עומדת מאחורי חיסול הנייה.

=== וסים אבו שעבאן ===
המאבטח שנהרג יחד עם הנייה הוא וַסִ֫ים אבו שעבאן, חבר הזרוע הצבאית של חמאס. אבו שעבאן נולד בעזה ב-1988. היה שומר ראשו של סעיד סיאם, שנהרג בסיכול ממוקד ב-2009. בתור חבר בגדודי עז א-דין אל-קסאם, השתתף בפיגוע החדירה סמוך לקיבוץ נחל עוז במבצע צוק איתן ב-2014, שבו נהרגו 5 חיילים ישראלים. החל מ-2019 היה לשומר ראשו של הנייה.

== תגובות ==
השלב הראשון של הלוויית אסמאעיל הנייה בטהראן
* : בכיר חמאס מוסא אבו מרזוק אמר כי ההתנקשות בהנייה היא "מעשה פחדני שלא יעבור ללא תגובה".
* : בצה"ל סירבו להתייחס להריגתו של הנייה.<ref></ref> דובר צה"ל מסר כי שום כלי טיס ישראלי לא פעל באותו ערב במזרח התיכון, מלבד הפעולה לחיסול פואד שוכר בביירות. מספר שרים בממשלת ישראל בירכו על ההתנקשות ורמזו לאחריות ישראלית.
* : עלי ח'אמנאי, המנהיג העליון של איראן, אמר שחובתה של איראן לנקום, והתחייב להעניש את ישראל בצורה קשה.<ref></ref> דובר משרד החוץ של איראן נאסר כַּנְעַאנִ֫י טען כי ההתנקשות היא "חלק מתוכנית רצח העם הפלסטיני".<ref></ref> לבקשת איראן, מועצת הביטחון של האומות המאוחדות התכנסה בעקבות ההתנקשות.
* : מזכיר המדינה אנתוני בלינקן מסר שישראל לא עדכנה את וושינגטון על כוונתה להתנקש בהנייה בטהראן, וכי ארצות הברית לא לקחה חלק בכך. מזכיר ההגנה של ארצות הברית, לויד אוסטין אמר כי ארצות הברית תתמוך בישראל אם היא תותקף.

== ראו גם ==
* סיכולים ממוקדים במלחמת חרבות ברזל

==קישורים חיצוניים==

* 
* [https://www.thejc.com/news/israel/the-full-inside-story-of-how-israel-assassinated-ismail-haniyeh-in-tehran-minute-by-minute-o5isxkcq כתבה מקיפה] על ההתנקשות, באתר ג'ואיש כרוניקל, 5 באוגוסט 2024
* ד"ר לירם קובלנץ שטנצלר , [https://www.maarachot.idf.il/2024/מאמרים/סיכולים-ממוקדים-חלק-שני/ סיכולים ממוקדים חלק שני] , [https://www.maarachot.idf.il/ מערכות], 2024

== הערות שוליים ==

קטגוריה:מלחמת חרבות ברזל
קטגוריה:התנקשויות
קטגוריה:יחסי איראן–ישראל
קטגוריה:סכסוך איראן-ישראל
קטגוריה:2024 באיראן
קטגוריה:טהראן: היסטוריה
קטגוריה:פעילי חמאס שנהרגו במלחמת חרבות ברזל